โค้งสุดท้ายขายเอ็นพีเอ ราคายวนใจ
โค้งสุดท้ายตลาดเอ็นพีเอสุดคึก สุขุมวิทบสก. จับแต่งตัวใหม่ขายลดราคาให้นักลงทุน
17 ต.ค. 2555

โค้งสุดท้ายตลาดเอ็นพีเอสุดคึก สุขุมวิทบสก. จับแต่งตัวใหม่ขายลดราคาให้นักลงทุน 
นายชูเกียรติ จิตติไมตรีสกุล รองกรรมการผู้จัดการบริษัท บริหารสินทรัพย์สุขุมวิท (บสส.) กล่าวว่า ขณะนี้ บสส.ได้เข้าไปประมูลซื้อทรัพย์สินทรัพย์รอการขาย (เอ็น พีเอ) จากบรรษัทบริหารสินทรัพย์ไทย (บสท.) มูลค่า 2.6 หมื่นล้านบาทไปบริหารแล้ว ทำให้มีสินเชื่อด้อยคุณภาพที่บริหารอยู่ 5 แสนล้านบาท และมีเอ็นพีเออยู่ 2.8 หมื่นล้านบาท 
นายชูเกียรติ กล่าวว่า ในช่วงไตรมาสสุดท้ายบริษัทจะคัดสินทรัพย์พิเศษที่น่าสนใจ สำหรับนักลงทุนให้ตรงกับกลุ่มลูกค้าเป้าหมาย เช่น นักพัฒนาอสังหาริมทรัพย์และบรรดาประชาชนรายย่อย โดยจะยังคงมีแคมเปญผ่อน 0% เป็นเวลา 6 เดือน สำหรับทรัพย์มูลค่าไม่เกิน 5 แสนบาท
นอกจากนี้ จะคัดทรัพย์สินออกมาขายในราคาต่ำกว่าราคาประเมิน
นายกฤษณ์ เสสะเวช กรรมการผู้จัดการ บริษัท บริหารสินทรัพย์พาณิชย์ (บสก.) กล่าวว่า ขณะนี้ บสก.มีสินทรัพย์รอการขายอยู่ 4 หมื่นล้านบาท โดยในไตรมาสสุดท้ายนี้ได้เร่งจัดกลยุทธ์การตลาดและลดราคาลงมา 15-20% และการันตีคุณภาพสินทรัพย์ 1 ปี โดยหากบ้านชำรุดจะซ่อมแซมให้ฟรี